Б. УПРАВЛЕНИЕ НА ОТПАДЪЦИТЕ

1. 31993 R 0259: Регламент (EИО) № 259/93 на Съвета от 1 февруари 1993 г. за наблюдението и контрола на превоза на отпадъци в рамките на, за и от Европейската общност (OВ L 30, 6.2.1993 г., стр.1), последно изменена с :

- 32001 R 2557: Регламент (EО) № 2557/2001 на Комисията oт 28.12.2001 г. (OВ L 349, 31.12.2001 г., стр. 1).

а) до 31 декември 2012 г. компетентните органи се уведомяват за всички превози на отпадъци за Полша, изброени в приложение II към Регламент (EИО) № 259/93, предназначени за оползотворяване, като се прилага процедурата по членове 6, 7 и 8 от регламента.

б) чрез дерогация от член 7, параграф 4 от Регламент (EИО) № 259/93, до 31 декември 2007 г. компетентните органи могат да направят възражения за превози за Полша на следните предназначени за оползотворяване отпадъци, съобразно основанията за възразяване, определени в член 4, параграф 3 от регламента. За такива превози се прилага процедурата на член 10 от регламента.

- GE 010 – GE 020 стъкло

- GH 010 – GH 015 пластмаса

- GI 010 – GI 014 хартия

- GK 020 излезли от употреба пневматични гуми

АА. Отпадъци, съдържащи метал:

- АА 090 ex 2804 80 Отпадъци и остатъци от арсен

- АА 100 ex 2805 40 Отпадъци и остатъци от живак

- АА 130 Отпадъчни разтвори от химическо почистване на металите

АB. Отпадъци, съдържащи основно неорганични компоненти, които могат да съдържат метали и органични материали

АC. Отпадъци, съдържащи основно органични компоненти, които могат да съдържат метали и неорганични материали:

- АC 040 Утайки от оловен бензин

- АC 050 Топлоносители, течни

- АC 060 Хидравлични течности

- АC 070 Спирачни течности

- АC 080 Антифризни течности

- АC 110 Феноли, фенолни съединения, включително хлорфенол под формата на течности или утайки

- АC 120 Полихлорирани нафталини

- АC 150 Хлорфлуорвъглероди

- АC 160 Халони

- АC 190 Лека прахообразна фракция от раздробяване/смилане на автомобили

- АC 200 Органични фосфорни съединения

- АC 230 Халогенирани или нехалогенирани неводни дестилатни остатъци, произхождащи от операции по оползотворяване на органични разтворители

- АC 240 Остатъци от производството на алифатни халогенирани въглеводороди (хлорметани, дихлоретан, винилхлорид, винилиденхлорид, алилхлорид и епихлорхидрин)

- АC 260 Течен свински тор и фекална маса

АD. Отпадъци, които могат да съдържат или неорганични или органични съединения:

- АD 010 Отпадъци от производството и приготвянето на фармацевтични продукти

- АD 040 Неорганични цианиди с изключение на остатъците в твърда форма, съдържащи следи от неорганични цианиди

- АD 050 Органични цианиди

- АD 060 Отпадъчни смеси от масла/вода, въглеводороди и вода, емулсии

- АD 070 Отпадъци от производството, приготвянето и употребата на мастила, бои, пигменти, оцветители, лакове и политури

- АD 150 Природни органични материали, използван като филтърни среди (като биофилтри)

- АD 160 Битови отпадъци

С изключение на стъклото, хартията и употребяваните автомобилни гуми, този период може да бъде продължен най-късно до 31 декември 2012 г. чрез прилагане на процедурата, определена в член 18 от Директива 75/442/EИО [26] на Съвета за отпадъците, изменена с Директива 91/156/EИО [27].

в) чрез дерогация от член 7, параграф 4 от Регламент (EИО) № 259/93, до 31 декември 2012 г. компетентните власти могат да направят възражение относно превози за Полша на отпадъци, предназначени за оползотворяване, изброени в приложение IV към регламента, и относно превози на отпадъци, предназначени за оползотворяване, които не са изброени в приложенията към регламента, в съответствие с основанията за възразяване, определени в член 4, параграф 3 от Регламент (EИО) № 259/93;

г) чрез дерогация на разпоредбата на член 7, параграф 4 от Регламент (EИО) № 259/93, компетентните власти правят възражения за превози на отпадъци , изброени в приложения II, III и IV към регламента, предназначени за оползотворяване, и за превози на отпадъци, които не са изброени в тези приложения, предназначени за оползотворяване,които са предназначени за инсталация, ползваща се от временната дерогация на определени разпоредби от Директива 96/61/EО [28] относно комплексно предотвратяване и контрол на замърсяването, през периода, през който временната дерогация се прилага за инсталацията по предназначения.

2. 31994 L 0062: Директива 94/62/EО на Европейския парламент и на Съвета от 20 декември 1994 г. за опаковките и отпадъците от опаковки (OВ L 365, 31.12.1994 г., стр. 10).

Чрез дерогация от член 6, параграфи 1 букви а) и б) от Директива 94/62/EО, Полша постига целите за оползотворяване и рециклиране на следните опаковъчни материали до 31 декември 2007 г. в съответствие със следните междинни цели:

- рециклиране на отпадъци от опаковки от пластмаса: 10% тегловни до датата на присъединяването, 14% през 2004 г. и минимум 15% през 2005 г.,

- рециклиране на отпадъци от опаковки от метали: 11% тегловни до датата на присъединяването, 14% през 2004 г. и минимум 15% през 2005 г.,

- обща цел за преработване: 32% тегловни до датата на присъединяване, 32% през 2004 г., 37% през 2005 г. и 43 % през 2006 г.

3. 31999 L 0031: Директива 1999/31/EО на Съвета от 26 април 1999 г. за депониране на отпадъци (OВ L 182, 16.7.1999 г., стр. 1).

Чрез дерогация от член 14, буква в) и точки 2, 3, 4 и 6 от приложение I към Директива 1999/31/EО и без да се засяга Директива 75/442/EИО на Съвета за отпадъците [29], и Директива 91/689/EИО на Съвета за опасните отпадъци [30], изискванията, свързани с контрола на водите и управлението на инфилтрата, с опазването на почвите и водите, с контрола върху емисиите от газове и със стабилността на депото не се прилагат за депа за битови отпадъци в Полша до 1 юли 2012 г., при спазването на следните междинни цели:

- до датата на присъединяването: 11200000 тона депонирани не в съответствие с Директивата, т.е. 85% от общо13200000 тона депонирани,

- до 31 декември 2004 г.: 10300000 тона сметища депонирани не в съответствие с Директивата, т.е. 77,5% от общо13300000 тона депонирани,

- до 31 декември 2005 г.: 9350000 тона депонирани не в съответствие с директивата, т.е. 70% от общо 13350000 тона депонирани,

- до 31 декември 2006 г.: 7900000 тона депонирани не в съответствие с директивата, т.е. 59% от общо 13400000 тона депонирани,

- до 31 декември 2007 г.: 4600000 тона депонирани не в съответствие с директивата, т.е. 36% от общо 12800000 тона депонирани,

- до 31 декември 2008 г.: 4000000 тона депонирани не в съответствие с директивата, т.е. 32% от общо 12500000 тона депонирани,

- до 31 декември 2009 г.: 3200000 тона депонирани не в съответствие с директивата, т.е. 26% от общо 12200000 тона депонирани,

- до 31 декември 2010 г.: 2000000 тона депонирани не в съответствие с директивата, т.е. 17% от общо 12000000 тона депонирани,

- до 31 декември 2011 г.: 1200000 тона депонирани не в съответствие с директивата, т.е. 10% от общо 11700000 тона депонирани,

Тази разпоредба няма да се прилага по отношение на опасните отпадъци или производствените отпадъци.

Полша предоставя на Комисията до 30 юни всяка година след годината на присъединяването доклад за постепенното изпълнение на директивата и за постигането на съответствие с междинните цели.

[26] OВ L 194, 25.7.1975 г., стр. 39. Директива, последно изменена с Решение 96/350 на Комисията (OВ L 135, 6.6.1996 г., стр. 32).

[27] OВ L 78, 26.3.1991 г., стр. 32.

[28] OВ L 275, 10.10.1996 г., стр. 26.

[29] OВ L 194, 25.7.1975 г., стр. 39. Директива, последно изменена с Решение 96/350/EО на Комисията (OВ L 135, 6.6.1996 г., стр. 32).

[30] OВ L 377, 31.12.1991 г., стр. 20. Директива, последно изменена с Директива 94/31/EО (OВ L 168, 2.7.1994 г., стр. 28).

--------------------------------------------------